cyanic-selkie/wikianc huggingface dataset:
Montenegro i Junior Eurovision Song Contest
Montenegro debuterte som sjølvstendig nasjon i Junior Eurovision Song Contest i 2014, då tevlinga vart halden på Malta. I 2005 deltok landet som ein del av Serbia og Montenegro. Deira fyrste bidrag som sjølvstendig nasjon var med duoen Maša Vujadinović og Lejla Vulić og songen deira «Budi Dijete Na Jedan Dan», som var sungen på montenegrinsk og engelsk. Bidraga vert valde internt av den montenegrinske kringkastaren RTCG.
Felix Magath
Wolfgang Felix Magath er ein tysk tidlegare fotballspelar og seinare -trenar frå Aschaffenburg. Han vart europameister med Vest-Tyskland i 1980 og vinnar av Cupvinnarcupen og Europacupen, samt tre gongar Bundesliga-meister med Hamburger SV, ein klubb han spelte på i tida 1976-86. Den tidlegare midtbanespelaren har som fotballtrenar ført Bayern München til «The Double» både i 2005 og 2006 og VfL Wolfsburg til Bundesliga-triumf i 2009.
Klubbspel
Etter to år på den lokale klubben Viktoria Aschaffenburg spelte Magath frå 1974 på andredivisjons-laget FC Saarbrücken. Sommaren 1976 vart han overført til topplaget Hamburger SV og dei neste ti åra var han ein sentral spelar på det som var den nordtyske fotballklubben si stordomstid. I mai 1977 skåra han det siste målet då Hamburg i Amsterdam vann finalen i Cupvinnarcupen med 2-0 over RSC Anderlecht. Seinare vart han Bundesliga-meister tre gongar i åra frå 1979 til 1983. Våren 1983 opplevde han òg høgdepunktet med Hamburg då han vart matchvinnar i Europacup-finalen mot italienske Juventus. Han la opp som spelar tre år seinare, etter å ha spelt 306 seriekampar på Hamburg og skåra 46 mål.
Landslagsspel
Magath debuterte på det vesttyske landslaget våren 1977, men det var fyrst tre år seinare han byrja etablere seg i laget. Han var innbytar i to kampar under Fotball-EM 1980. Under VM 1982 deltok han i fire av kampane til Vest-Tyskland, men kom ikkje på bana i VM-finalen. Etter verdsmeisterskapen var han ute av landslaget i to år og var såleis ikkje med i EM 1984. Under Fotball-VM 1986 spelte han alle kampane, heilt til han etter ein times spel i VM-finalen, på stillinga 0-2, vart bytta ut til fordel for Dieter Hoeneß. Etter sin då 43. landskamp la Magath opp som spelar, med til saman tre mål i den vesttyske landslagsdrakta.
Trenar
Magath var i mange år trenar for fleire ulike tyske topplag i fotball. Han hadde stor suksess som trenar i Bayern München med dobbelsiger, triumf i Bundesliga såvel som DFB-cupen, både i 2005 og 2006. I 2009 leidde han VfL Wolfsburg til ein overraskande siger i bundesligaen.
Go Go Go (Down the Line)
«Go Go Go (Down the Line)» (ofte berre kalla «Down the Line») er ein song av Roy Orbison, gjeve ut i 1956. Dette var den første songen Orbison skreiv.
Sandløpar
Skildring
Når fuglane kjem til dei høgarktiske hekkeområda om våren, (sjå kart), legg dei 3-4 egg i ei senking i bakken. I hekkeområde er føda hovudsakleg insekt og litt plantemateriale.
Go Go Go (Down the Line)
Bakgrunn
Songen vart gjeven ut som ein singel på Sun Records i mai 1956, Sun 242, Matrix # U-193, som B-sida til «Ooby Dooby» med gruppa til Orbison the Teen Kings. Dette var den første utgjevinga til Orbison på Sun Records.
Sandløpar
Utbreiing, habitat og trekk
Sandløparen hekkar i dei høgarktiske områda av Nord-Amerika, Europa og Asia. I Nord-Amerika hekkar dei lengst nord på Dei kanadiske arktiske øyane, på Nord-Grønland, og i mindre grad Alaska, i Eurasia hekkar dei på Svalbard, og områda av asiatisk Nord-Russland frå Tajmyrhalvøya til Nysibirøyane. I den nordlege vinteren har han ein nesten kosmopolitisk distribusjon på kystar over store delar av verda. Han er ein komplett flyttfugl, reiser mellom 3 000 til 10 000 kilometer mellom hekkeområde og overvintringsplassar. Fuglar som har lengst trekkrute er dei siste som kjem til hekkeplassen og dei første som startar trekket mot sør. Majoriteten av vaksne forlèt hekkeområda i juli og byrjinga av august, medan juvenile fuglar ventar til slutten av august og byrjinga av september. Trekket mot nord byrjar i mars frå den sørlege delen av vinterkvarteret.
Go Go Go (Down the Line)
Bakgrunn
Songen vart òg gjeven ut under tittelen «Down the Line». Sam Phillips, eigaren og grunnleggaren av Sun Records, kjøpte songane til Orbison og sette seg sjølv opp som låtskrivar, for å få inntektene for songen, sjølv om et var Orbison som faktisk skreiv songen.
Sandløpar
Utbreiing, habitat og trekk
Hekkehabitat til sandløparen er kystnær tundra med kaldt klima. Arten vel vanlegvis hekkeplassar på tørre, steinete område nær våte område, frå 60 til 800 moh. Om vinteren og under trekket er habitatet sandstrender ved kyst, men dei kan òg velje flater av sand og mudderbankar med tidevatn, meir sjeldan ved innsjøar, på elvebreidder og ved steinete kystar.
Go Go Go (Down the Line)
Andre versjonar
Songen er blitt spelt av fleire andre artistar som Mickey Gilley i 1964, The Hollies i 1965, Cliff Richard og The Drifters i 1959, og Billy Fury. Ricky Nelson spelte inn ein versjon av songen i 1958 for albumet Ricky Nelson. Ein versjon av Johnny Cash finst på Unearthed.
Jens-Peter Herold
Jens-Peter Herold er ein tysk tidlegare mellomdistanseløpar frå Neuruppin i Tyskland. Han vart europameister på 1500 m i 1990 som representant for Aust-Tyskland, sidan 1991 representerte han det samla Tyskland.
JAMIC
Luft på overflata går ikkje inn i plassar djupt under bakken, så temperaturen og fukta der held seg konstant. Fleire eksperimentelle fasilitetar i Japan, inkludert JAMIC, tar difor nytte av ideelle underjordiske omgjevnader.
Go Go Go (Down the Line)
Andre versjonar
Orbison spelte songen på konserten Roy Orbison and Friends, A Black and White Night i 1988 med mange kjende gjestemusikarar, som Bruce Springsteen, Elvis Costello, James Burton og T Bone Burnett. Songen vart òg gjeven ut på konsertalbumet A Black & White Night Live i 1989.
Jack Sherman
Jack Sherman er ein USA-amerikansk gitarist, mest kjend som medlem av Red Hot Chili Peppers og han spelte på debutalbumet. Sherman erstatta Hillel Slovak og var i bandet til etter den førte turneen deira i 1948. Slovak kom attende til bandet og erstatta Sherman tidleg i 1985.
Sandløpar
Åtferd
Sandløparar er territoriale i hekketida, då vil hannen forsvare reviret sitt aggressivt. Dei kan anten danne monogame par eller leve polyandrisk, som ei ho og fleire hannar.
Sandløparen er ein av artane som vert omfatta av avtalen om vern av afrikanskeurasiatiske trekkjande vassfuglar, AEWA.
Jack Sherman
Sherman har elles spelt med Solomon Burke, T. Bone Burnett, Jorge Calderon, Peter Case, Ed Cherney, Merry Clayton, George Clinton, Steve Churchyard, Todd Cochran, Jennifer Condos, Eric Culberson, Paul Dieter, Tim Drummond, Charles Duncan, Bob Dylan, Kenny Edwards, Howie Epstein, Jeff Eyrich, Keith Forsey, Bob Glaub, Gerry Goffin, Barry Goldberg, Sheldon Gomberg, Don Heffington, Nawfel Hermi, Billy Idol, James Jamerson jr., Dave Jerden, Booker T. Jones, Steve Jordan, Tonio K, Jim Keltner, David Kemper, Al Kooper, Danny Kortchmar, Russ Kunkel, Greg Ladanyi, Phil Lee, Greg Leisz, Gary Mallaber, George Marinelli, Randall Marsh, Cliff Martinez, Reggie McBride, Johnette Napolitano, Ivan Neville, Jeff Porcaro,  Raymond Pounds, Charlie Quintana, Julianna Raye, Kimm Rogers, Shandi Sinnamon, Feargal Sharkey, Leland Sklar, Fran Smith jr., Steven Soles, Micki Steele (Bangles), Gregg Sutton, Benmont Tench, Bruce Thomas, Danny Timms, Tanya Tucker, David Uosikkinen og andre. Sherman har turnert eller stått på scenen saman med All Night, Andy & The Rattlesnakes, Freddie Beckmeier, Toni Childs, Jennifer Condos, Glenn Cornick, Jody Cortez, Eric Culberson, Charles Duncan, Howie Epstein, Sheldon Gomberg, John Hiatt, Cliff Hugo, James «Hutch» Hutchinson, Tonio K, Phil Lee, Gary Mallaber, Cliff Martinez, Blackbyrd McKnight, George Marinelli, Luke Mitchell, P-Funk, Julianna Raye, Red Hot Chili Peppers, Kimm Rogers, Katey Sagal, Hunt Sales and the Big 9, Charlie Sexton, Bert Sommer, Ike Stubblefield, Mick Taylor, Toni og The Movers (Toni Childs), David Uosikkinen, Bobby Whitlock og fleire.
Jens-Peter Herold
Aktiv
Herold vart sjettemann på 1500 meter i verdsmeisterskapen 1987 i Roma. Året etter sprang han inn til bronsemedalje på same distansen då dei olympiske sommarleikane 1988 fann stad i Seoul, einast Peter Rono frå Kenya og britiske Peter Elliott matcha Herolds sterke oppløp, medan favoritten Steve Cram vart nummer fire.
Vinteren 1990 vann Herold 1500-meteren i hall-EM i Glasgow. Ein langt større prestasjon var det at han vann gullmedaljen ved europameisterskapen i Split eit halvt år seinare. I Split spurta han forbi fire andre løparar og vann ein rimeleg klar siger. Året etter enda han opp med ein fjerdeplass på spesialdistansen, passert av landsmannen Hauke Fuhlbrügge på målstreken.
Heimdallbreen
Heimdallbreen er ein liten isbre like aust for Siegfried Peak og Siegmund Peak på sørsida av Wright Valley i Asgard Range i Victoria Land i Antarktis. Namnet, gjeven av New Zealand Antarctic Place-Names Committee, er eit av fleire i området som kjem frå norrøn mytologi, Heimdall ein av æsene som vakta inngangen til Åsgard.
Firda Ungdomslag
Saman med Sunnfjord Ungdomslag, Sogns Ungdomslag og Firda Mållag starta Firda Ungdomslag Firda og Sygna Herbyrge i Strandgaten i Bergen. Dette vart avvikla i 1916. Laga kjøpte i staden Smeby Hotell i same gata. I 1917 starta Firdaheimen og Firdastova.
Firda Ungdomslag arrangerte Firdastemna ved jonsokleite kvart år.
I 1991 slo dei regionale ungdomslaga i Sogn og Fjordane seg saman til Sogn og Fjordane Ungdomslag
12. serierunde i Adeccoligaen 2013
12. serierunde i Adeccoligaen 2013 vart gjennomført med ein kamp laurdag 15. juni, seks kampar søndag 16. juni og ein kamp måndag 17. juni.
Ingierstrand bad
Ingierstrand bad er eit friluftsbad, sjøbad, på austsida av Bunnefjorden i Nordre Follo kommune, omlag 15 kilometer sør for sentrum i Oslo. I 1936 kjøpte Oslo kommune Ingierstrand bad med eit stort kringliggjande areal for at folk i byen skulle få auka tilgang til sjø og friluftsliv, til saman 2700 mål med ein 5500 meter lang strand. Området var ein part av eigedomen Stubljan, og badeanlegget vart teikna i funksjonalistisk stil av arkitektane Ole Lind Schistad og Eyvind Moestue i 1931 på oppdrag av familien Ingier, som hadde hatt eigedomen Stubljan i ætta frå 1799. Ingierstrand har såleis namn etter denne familien.
Ingierstrand bad var eit populært utfluktsmål frå opninga i 1933, og er framleis i flittig bruk. Her var det sandstrand, svaberg, stupetårn, rutsjebane, friluftsservering, kioskar med sal av iskrem, brus og sjokolade, og ein moderne, fasjonabel spise- og danserestaurant. I tillegg kunne ein i si tid drikke av Radiumkildens «helsebringande vatn». Widerøes Flyveselskap hadde sjøflyhamn her nokre år frå 1934, og det var då høve til å ta seg ein flytur.
Friluftsbadet fekk arkitekturprisen Houens fonds diplom i 1961. Anlegget vart rehabilitert og pussa opp i 2009-2010 etter ha forfalle i fleire år. Det vart verna av riksantikvaren i 2012.
Andre badeplassar i same området er til dømes Bestemorstranda og Bekkensten. Hvalstrand bad i Leangbukta i Asker kommune er eit liknande sjøbad med bygningar og stupetårn i funksjonalistisk stil på den andre sida av Oslo.
Stiftsstad
Ein stiftsstad er ein by som er sete for ein biskop. Staden har ei domkyrkje med domkapittel og domkyrkjeforsamling og utgjer dermed hovudsete for eit kyrkjeleg stift. Jamfør omgrepa residensstad og hovudstad. Omgrepet vart innført etter reformasjonen.
Danmark
Den danske folkekyrkja har stiftsstader i København, Helsingør, Roskilde, Odense, Maribo, Ribe, Haderslev, Viborg, Ålborg, Århus og i Nuuk (Godthåb) på Grønland.
Finland
Den evangelisk-lutherske kyrkja i Finland har stiftsstadene Åbo, Tammerfors, Uleåborg, S:t Michel, Borgå, Kuopio, Lapua, Helsingfors og Esbo.
Den finske ortodokse kyrkja har stiftsstadene Joensuu, Helsingfors og Uleåborg
Island
Den islandske kyrkja utgjer eit einaste stift med Reykjavik som stiftsstad.
Noreg
Den norske kyrkja hadde stiftsstader fram til 1. januar 1919 då omgrepet bispedømme erstatta stift. Fram til 1919 var Trondheim, Bergen, Oslo, Hamar, Kristiansand, Stavanger (fram til 1682 då Kristiansand overtok) og Tromsø (formelt frå 1844). I ein kort periode var Alstahaug (1804−1828) sete for biskopen, men var formelt sett ikkje eige stift og dermed heller ikkje stiftstad.
I dag er desse stadene bispesete med domkyrkje: Trondheim, Bergen, Oslo, Bodø, Fredrikstad, Hamar, Kristiansand, Molde, Stavanger, Tromsø og Tønsberg.
Sverige
Den svenske kyrkja har som stiftsstader Uppsala, Linköping, Skara, Strängnäs, Västerås, Växjö, Lund, Göteborg, Karlstad, Härnösand, Luleå, Visby og Stockholm.
King Midas in Reverse
«King Midas in Reverse» er ein song av den britiske popgruppa The Hollies skriven av Graham Nash, men kreditert til Clarke, Nash og Hicks. Han kom ut på singel i september 1967 i september 1967 i påvente av albumet Butterfly. Songen skilde seg frå dei vanlege Hollies-songane og var sterkt inspirert av Graham Nash si reise til Amerika. Nash ønskte å ta bandet i ei ny retning, noko resten av bandet ikkje likte, og dette førte til slutt til at han slutta i bandet og flytta til USA. Singelen kom ut i Storbritannia på Parlophone (R5637) og i USA på Epic (10234). Songen vart kritikarrost, men selde dårleg for å vere ein Hollies-singel, og dei skreiv dermed den meir kommersielle songen «Jennifer Eccles» for den neste singelen deira.
That's How It Goes
«That's How It Goes» (engelsk for Det er korleis det går) er ein song av Bálint Gájer. Songen er skriven av Norbert Elek, Bálint Gájer og Johnny K. Palmer.
A Dal 2015
10. desember 2014 vart «That's How It Goes» annonsert som eit av bidraga i A Dal 2015, den ungarske uttakinga til Eurovision Song Contest 2015 i Wien i Austerrike. Songen vart framført på engelsk av Bálint Gájer i det tredje heatet, der bidraget gjekk vidare til den andre semifinalen. Derifrå gjekk bidraget vidare til finalen, der det enda på delt sisteplass med null poeng.
Gangnam Style
Uttrykket «Gangnam Style» er ei koreansk nylaging som syner til livsstilen knytt til Gangnam-distriktet i Seoul. Songen og den tilhøyrande musikkvideoen spreidde seg som eit virus på Internett i august 2012 og har påverka populærkulturen sidan den gong. «Gangnam Style» vart hylla verda over for den fengande rytmen og dei underhaldande danserørslene til PSY i musikkvideoen og under forskjellige konsertframføringar av songen som i Madison Square Garden, The Today Show, The Ellen DeGeneres Show og Samsung-reklamar. Den 20. september 2012 vart «Gangnam Style» innskriven i Guinness Rekordbok som dem mest «likte» videoen (flest «likes») på YouTube. Videoen vann så prisen for Beste Video ved MTV Europe Music Awards seinare på året.
Det vart laga mange parodiar og reaksjonsvideoar av videoen av mange forskjellige grupper, organisasjonar og enkelt personar, som The Oregon Duck, United States Naval Academy og styresmaktene i Nord-Korea. Mot slutten av oktober 2012 hadde songen nådd førsteplassen i meir enn 30 land inkludert Australia, Canada, Frankrike, Tyskland, Noreg, Spania og Storbritannia. Sjølv som songen berre fekk lunken mottaking i Japan, toppa songen lista i Kina over dei mest nedlasta songane i landet og vart av statskontrollert media skildra som ein «gudommeleg melodi».
Populariteten til songen heldt fram å vekse og danserørslene vart framførte av mange forretnings- og politiske leiarar, som styreformann i Google, Eric Schmidt, den britiske statsministeren David Cameron, og generalsekretæren i SN, Ban Ki-Moon, som hylla songen for å ha «makt nok til å skape fred i verda». At songen hadde påverknad på politisk aktivisme kunne ein til dømes sjå i filmen Gangnam for Freedom. Han vart produsert av den britiske biletkunstnaren Anish Kapoor for å fremje ytringsfridom og har sidan fått støtte hos forskjellige menneskrettsorganisasjonar, som Index on Censorship og Amnesty International. I følgje Dei sameinte nasjonane har PSY vorte ein «internasjonal sensasjon» via songen sin «Gangnam Style».
Băile Herculane
Băile Herculane (ungarsk Herkulesfürdő, tysk Herkulesbad, tsjekkisk Herkulovy Lázně, tyrkisk Lazarethane, latin Aqua Herculis) er ein by i Caraș-Severin fylke i Romania.
Busetnader
Băile Herculane er ein oraș (mindre bykommune) med desse busetnadane:
Newton Abbot
Newton Abbot  er ein by i grevskapet Devon i England. Han har kring 23 500 innbyggjarar og ligg ved elva Teign.
Åge Johnsen
Åge Johnsen er ein norsk professor i offentleg politikk ved Høgskolen i Oslo og Akershus.
Lars Tangvik
Lars Kristoffersson Tangvik var ein norsk prest og politikar frå Ingdalen i Sør-Trøndelag. Han representerte Sør-Trøndelag og partiet Venstre på Stortinget 1965-69.
Tangvik var son til ein gardbrukar. Sjølv gjekk han skulevegen og vart i 1929 cand.theol. Sidan var han 1930-33 hjelpeprest i Oslo. Der etter var han sokneprest 1933-40 i Leksvik, 1940-48 i Øvre Stjørdal og 1948-56 i Nedre Stjørdal. Til sist var han sokneprest i Bakklandet prestegjeld i Trondheim i femten år til 1971. Perioden 1948-59 skreiv han om kyrkje og kristendom i avisa Nidaros.
I si tid var Tangvik engasjert i ulike sokneråd, formann både i Leksvik, Hegra og Stjørdal. Han var landsstyremedlem 1948-57 i Det Norske Misjonsselskap og fleire bolkar i Presteforeininga. Frå 1960 til -66 skjøtta han vervet som formann i Norges Finnemisjonsselskap.
Tangvik hadde gjennom åra ei mengd politiske verv. Såleis var han skulestyremedlem i så vel som Leksvik, Hegra og Stjørdal, heradsstyremedlem 1945-47 i Hegra, 1949-55 i Stjørdal, bystyremedlem 1957-65 i Trondheim. Frå 1962 til 1966 sat han i landsstyret til partiet Venstre og frå hausten 1965 var han stortingsrepresentant i fire år. På Stortinget var han medlem i Protokollkomitéen.
Testify
Testify er det sjuande studioalbumet og det siste med originale songar av den engelske musikaren Phil Collins.
Meat Loaf-albumet Couldn't Have Said It Better skulle opphavleg heite «Testify», men fekk nytt namn då albumet til Collins kom ut.
Sjølv om albumet ikkje gjorde det særskild bra, vart turneen etter albumet ein stors suksess.
Produksjon
Testify vart laga over ein toårsperiode heime hos Collins i Sveits og vart spelt inn i Frankrike og Los Angeles. Etter at Collins hadde laga Dance into the Light utan trommemaskin, brukte han no igjen dette instrumentet på Testify.
Mottaking
Plata fekk generelt middels kritikk då det kom ut. Det nådde 30. plass på albumlista i USA den første veka. I Storbritannia nådde det 15. plass, men gjekk heilt til andreplass i Frankrike og vart det mestseljande albumet hans der sidan …But Seriously. I Australia nådde albumet berre 96. plass og i Noreg ein 14. plass.
På Metacritic, som gjev ein normalisert karakter basert på meldingar frå ei rekkje kritikarar, fekk albumet berre 34 av 100, basert på sju meldingar. Dette gjorde albumet at albumet berre hadde tre album som hadde dårlegare score på nettsida.
Den første singelen frå albumet, «Can't Stop Loving You», gjorde det godt på Adult Contemporary-lista i USA og vart ein del spelt på radio. Singelen nådde 76. plass på singellista i USA, men nådde toppen av Adult Contemporary-lista. Dei andre singlane, «Wake Up Call», «Come with Me» og «The Least You Can Do» gjorde det ikkje betre. Den siste singelen, «You Touch My Heart», kom ut i 2005.
Collins sa på den tida at det kom til å bli det siste studioalbumet hans, men han har sidan gjeve ut eit nytt album kalla Going Back, som er ei samling songar frå Motown og andre soulsongar. Det kom ut i september 2010.
Ed i Sverige
Ed er ein svensk tettstad og administrasjonssenter i Dals-Eds kommun i Västra Götalands län i landskapet Dalsland. I 2005 hadde byen 2,942 innbyggjarar.
Ed ligg mellom innsjøane Store Le og Lille Le i det nordvestlege Dalsland. Det er eit kjent turiststed frå byrjinga på 1900-talet, med natur og friluftsliv som viktigaste trekkplaster. På staden ligg «Karl XII-stugan». Tradisjonen seier at kongen overnatta her, men i røynda blei stua bygd først femti år etter Karl XII var død. Det er derimot klart at kongen i sei tid vitja området.
Herbertsonbreen
Herbertsonbreen er ein liten fjellbre som flyt frå klippa som dannar sørenden av New Harbour, kring 9 km vest-sørvest for Butter Point i Victoria Land i Antarktis. Han vart namngjeven under Terra Nova-ekspedisjonen, truleg etter den britiske geografen A.J. Herbertson frå Oxford University.
Shabwah guvernement
Shabwah (arabisk شبوة Šabwa) er eit guvernement i Jemen. Det administrative senteret er Ataq.
Under den jemenittiske borgarkrigen i 2015, vart provinsen ei slagmark. Slaget, som avrt kalla Shabwah-felttoget, enda den 15. august 2015, eter at styrkar som var lojale til regjeringa til Abd Rabbah Mansour Hadi slo Houthi-opprørarane.
Evangeline av Emmylou Harris
Evangeline er det niande studioalbumet til Emmylou Harris, gjeve ut i januar 1981. Det bestod hovudsakleg av songar som var til overs frå tidlegare innspelignar, og som ikkje hadde passa inn på dei andre albuma hennar. Av desse finn ein versjonar av «Mister Sandman» (frå Trio-innspelingane med Dolly Parton og Linda Ronstadt), «Evangeline» (òg med vokal av Parton og Ronstadt), som ho tidlegare hadde spelt i lag med The Band, Rodney Crowell sin «Ashes By Now», og ein versjon av John Fogerty sin «Bad Moon Rising». Sjølv om det fekk blanda kritikk då det kom ut, vart det nok ein kommersiell suksess for Harris. Det selde til gullplate mindre enn eit år etter det kom ut.
Ei singelutgåve av «Mister Sandman» gjorde det godt på listene og nådde topp 10 på countrylista og topp 40 på poplista i USA. Men sidan verken selskapet til Ronstadt og Parton godtok at vokalen til artistane deira vart nytta på singelen, valde Harris å spele inn songen på ny, og song alle tre partane for singelen. Rodney Crowell sin «I Don't Have to Crawl» vart gjeven ut som den andre singelen frå albumet. Det vart laga musikkvideoar til begge singlane.
Albumet er ein av to Harris album som aldri før er gjevne ut på separate CD-plater (men i 2011 vart albumet gjort tilgjengeleg digitalt. Albumet er i dag på CD i ei samling kalla Emmylou Harris Original Album Series Vol. 2 frå 2013.
Medverkande
Teknisk
Newton Aycliffe
Newton Aycliffe  er ein by i grevskapet County Durham i England. Han har kring 25500 innbyggjarar. Han vart grunnlagd i 1947 og er den eldste av dei nye planlagde byane nord i England etter at dette vart vedteke i 1946.
Shupe Peak
Shupe Peak er eit markant fjell, 2910 moh, ved Rampart Ridge, 6 km aust-søraust for The Spire i Royal Society Range i Victoria Land. Det vart namngjeve av Advisory Committee on Antarctic Names (US-ACAN) i 1994 etter Gordon H. Shupe, ein kartograf i US Geological Survey (USGS) som utførte geodetiske operasjonar i løpet av tre somrar 1990–94.
Färgelanda
Färgelanda er ein svensk by og centralort i Färgelanda kommun i Västra Götalands län i landskapet Dalsland. I 2005 hadde byen 1,898 innbyggjarar.
Georg av Hessen-Darmstadt
Prins Georg Ludvig av Hessen-Darmstadt var ein feltmarskalk i den austerrikske hæren. Han er kjend for karrieren sin i Habsburg-Spania, som statthaldar i Catalonia (1698–1701), øvstkommanderande i den austerrikske armeen i den spanske arvefølgjekrigen (1701–1705) og guvernør i Gibraltar i 1704. Han vart på spansk kalla Jorge de Darmstadt og på katalansk Jordi Darmstadt.
Tidleg liv
Georg Ludvig av Hessen-Darmstadt var fødd i Darmstadt i Hessen i Tyskland i 1669, Han var den tredje sonen til landgreve Ludvig VI av Hessen-Darmstadt. Faren døydde då han var ung, og han voks opp hos mora Elisabeth Dorothea av Sachsen-Gotha. I 1686 utførte han ei danningsreise gjennom Frankrike og Sveits. Som den yngste sonen hadde han liten sjanse til å verte landgreve og var derfor bestemt for ein militærkarriere.
Militærkarriere
Først kjempa Georg Ludvig mot tyrkarane under prins Eugene av Savoie. Han var til stades i slaget ved Mohacs. Så vart han med Vilhelm III av Oranien i det irske felttoget. Etter han kom attende konverterte han til katolisisme og vart Generalfeldwachtmeister (generalmajor) i den austerrikske hæren i 1692, berre 23 år gammal. Han kjempa så mot franskmennene i niårskrigen. I 1695 vart han send av keisaren til Spania for å leie ein arme av 2 000 tyske soldatar for å støtte forsvaret av Catalonia mot den større franske armeen og marinen.
I 1697 forsvarte han Barcelona, som var kringsett av Vendôme på land og admiral D’Estrées til sjøs. Byen overgav seg til slutt etter 52 dagar. Dette var etter ordre frå Madrid og mot ønsket til prins Georg Ludvig.
Seinare liv
Etter krigen vart han gjort ære på i Spania og slått til riddar i 1697 av Ordenen av det gylne skinnet. Etter at franskmennene trekte seg ut, vart han statthaldar i Catalonia, og vart i spanske offisielle dokument omtalt som Jorge de Darmstadt. Han lærte seg noko katalansk og starta nokre reformer som gjorde han ganske populær i regionen. I 1699 vart han utpeikt til General der Kavallerie (kavalerigeneral).
I 1700 døydde kong Karl II og vart etterfølgd av franske Filip V. Prins Georg Ludvig vart erstatta i 1701 av ein pro-bourbonsk statthaldar, Luis Antonio Tomás Fernández de Portocarrero, og han reiste attende til Austerrike. Der fekk han ordre frå keisar Leopold om å forhandle fram ein allianse med England og Portugal for å støtte krava til den spanske trona for sonen til Leopold, erkehertug Karl.
Då den spanske arvefølgjekrigen braut ut, vart han øvstkommanderande for dei austerrikske styrkane som støtta erkehertug Karl i Spania. I 1704, under hans kommando, gjekk 1800 nederlandske og engelske marinesoldatar i land nær Gibraltar, tok festninga og forsvarte så staden mot ei spansk-fransk omleiring og fleire påfølgjande åtak. Då kringsetjinga var over i 1705, forlét han Gibraltar og tok kommando over erobringa av Barcelona. Han mista livet den 13. september under storminga av citadellet Montjuich.
Prubs Georg Ludvig vart gravlagd i Església dels Josepets de Gràcia. Hjartet hans vart i 1711 sendt til Darmstadt, der det ligg i Stadtkirche enno. Ei gate i Barcelona er kalla opp etter han: Carrer del Príncep Jordi.
Kvænangsfjellet
Kvænangsfjellet er ein fjellovergang som strekkjer seg frå Oksfjorden i sør til Kvænangsfjorden i nord. Fjellmassivet ligg dels i Kvænangen og dels i Nordreisa. Den einaste vegen mellom Finnmark og resten av landet er E6 over Kvænangsfjellet. Dette er eit vêrhardt område og vegen er ofte stengt på grunn av snøstorm.
Süreyya Ayhan
Süreyya Ayhan Kop er ein tyrkisk tidlegare mellomdistanseløpar, frå Korgun i Çankırı-provinsen, som vart europameister på 1500 meter under EM 2002 og tok sølvmedaljen på same distansen under VM 2003. Med tida 3,55,3 var ho ei tid europeisk rekordhaldar på 1500 meter.
Aktiv
Ayhan deltok i dei olympiske leikane i Sydney hausten 2000, der ho nådde semifinalen på 1500 meter. To år seinare, under EM i friidrett 2002 i München overraska Ayhan stort ved å vinne 1500 meter to hundredels sekund framom favoritten, spurtsterke Gabriela Szabo. Endå meir imponerande vart det at Ayhan leia løpet frå start til mål. Det var den aller fyrste gullmedaljen vunnen av ei tyrkisk utøvar i eit europameisterskap. Ho vart kåra til Europas beste kvinnelige friidrettsutøvar for 2002.
I 2003 sikra Ayhan seg sølvmedaljen under VM i friidrett i Paris, før ho den 5. september sprang inn til 3.55,3 og ny europarekord under eit stemne i Brussel.
Doping
Straks føre Sommar-OL 2004 i Aten braut Ayhan prosedyrane under ein dopingtest og vart difor stengd ute frå å tevle i to år. I november 2007 vart ho utestengd på livstid etter ein positiv dopingtest på anabole steroidar.
Nintendo Entertainment Planning & Development
Nintendo Entertainment Planning & Development, ofte forkorta Nintendo EPD, er den største avdelinga ved det japanske dataspelselskapet Nintendo. Avdelinga fokuserer på å utvikla og produsera dataspel, mobilappar og anna relatert underhaldningsprogramvare frå selskapet. EPD vart skipa etter ein samanslåing av dei tidlegare avdelingane Entertainment Analysis & Development (EAD) og Software Planning & Development (SPD) i september 2015.
Honeycombbreen
Honeycombbreen er ein isbre som drenerer nord- og austsida av fjellmassivet nedanfor Mount Whewell, så flyt sør mellom det fjellet og Honeycomb Ridge til Moubray Bay, på kysten av Antarktis. Han vart namngjeven av geolog-gruppa frå New Zealand i 1957–58 etter plasseringa nær Honeycomb Ridge.
Rekkjehus
Rekkjehus er einebustadshus, småhus, bygd saman med fleire andre liknande hus til ei husrekkje, slik at husa støyter saman med kvarandre. I somme høve er husa i rekkja skilde frå kvarandre med ein open eller lukka garasje, og slike rekkjehus vert ofte kalla kjedehus.
Føremonene ved rekkjehusa er at alle har eit areal på framsida og baksida som kan nyttast til hage eller anna, samstundes som ein får tett, konsentrert utbygging som sparar areal og gjev føremoner når det gjeld kostnader til å leggje inn vatn og avløp og byggje veg.
Distriktet Aarau
Aarau er eit forvaltingsdistrikt (Bezirk) i kantonen Aargau i det nordlege Sveits. Distriktet har namn etter sitt administrative sentrum, bykommunen Aarau. Aarau dekker eit areal på 104,47 km² og hadde 70 861 innbyggarar i 2010. Distriktet ligg sør for Jurafjella. Det grensar i vest mot kantonen Solothurn.
Distriktet Aarau omfattar 12 kommunar.
Joron Pihl
Joron Pihl er ein norsk professor ved Institutt for internasjonale studier og tolkeutdanning ved Oslomet.
Pihl er utdannet cand.polit. og blei i 1998 dr.polit. ved Det utdanningsvitenskapelige fakultet ved Universitetet i Oslo med avhandlinga Minoriteter og den videregående skolen.
Nödinge-Nol
Nödinge-Nol er ein svensk by og centralort i Ale kommun i Västra Götalands län i landskapet Västergötland. I 2011 hadde byen 9,822 innbyggjarar.
Lévka
Etter den tyrkiske invasjonen i 1974 har busetnaden vore utanfor kontroll frå styresmaktene. Frå 1983 er han administrert av Den tyrkiske republikken Nord-Kypros som kommunen Lefke. Fram til 2016 var kommunen ein del av distriktet Güzelyurt, men frå 2016 vart kommunen skild ut som eit eige distrikt, Lefke.
Nödinge-Nol
Nödinge-Nol består tre tettstader, Alafors, Nol og Nödinge, som har vokse saman. Kommunehuset ligg i Alafors. Nödinge ligg langs Göta älv, 20 km nord for Göteborg. Tettstaden er danna er ved ei samanvoksing av Nödinge, Nol og Alafors. Nödinge kyrkje er frå 1727 og har eit godt bevart barokkinteriør, mellom anna med altartavle frå 1734.
Lévka
Historie
Under den venetianske perioden på Kypros blei Lefka dominert av katolikkar av italiensk bakgrunn.
Slovenia i Junior Eurovision Song Contest
Slovenia debuterte i Junior Eurovision Song Contest i 2014 på Malta med songen «Niši sam (Your Light)», framført på slovensk og engelsk av Ula Ložar. Bidraget var vald av den slovenske kringkastaren Radiotelevizija Slovenija.
Hobbsbreen i Victoria Land
Hobbsbreen er ein austoverflytande isbre, som er kring 13 km lang og som ligg 3,5 km sør for Bluebreen på kysten av Victoria Land i Antarktis. Han vart først utforska av Discovery-ekspedisjonen, under Robert Falcon Scott. Den andre ekspedisjonen til Scott, Terra Nova-ekspedisjonen, utforska området meir grundig og breen fekk namn etter professor William H. Hobbs frå University of Michigan, som var ein glasiologiekspert.
Mehadia
Mehadia (ungarsk Mehádia, tysk Mehadia, tyrkisk Mehadiye) er ein kommune i Caraș-Severin fylke i Romania.
Busetnader
Mehadia er ein comună (landkommune) med desse busetnadane:
Brother Bear av Phil Collins
Brother Bear: An Original Walt Disney Records Soundtrack er eit filmmusikkalbum til Disney-filmen Brother Bear frå 2003. Det inneheld filmmusikk komponert av Mark Mancina og Phil Collins, i tillegg til songar skrivne og framførte av Tina Turner, The Blind Boys of Alabama, Oren Waters, The Bulgarian Women's Choir og Collins sjølv. Det meste av albumet består av songar framført av Collins som ein montasje. Albumet kom ut 21. oktober 2003 på Walt Disney Records.
Lister
Album
Singlar
Newton-le-Willows
Newton-le-Willows er ein liten marknadsby i grevskapet Merseyside i England. Han har kring 21 500 innbyggjarar. Historisk var byen ein del av Lancashire, og ligg om lag halvvegs mellom Manchester og Liverpool, 6 km aust for St. Helens, 8 km nord for Warrington og 11 km sør for Wigan.
Plasmaceller
Plasmaceller er høgspesialiserte antistoffproduserande B-celler. Dei har framskoten sideforskyve rund kjerne og rikeleg cytoplasma som med vanlege fargemetodar blir sterkt blåfarga. Plasmaceller finst hovudsakleg i beinmarg, milt og lymfeknutar. Dei vert utvikla frå B-lymfocyttar.
Dawn Harper
Dawn Harper er ein USA-amerikansk friidrettsutøvar frå East Saint Louis i delstaten Illinois som speisaliserte seg i 100 meter hekk. Ho vann OL-gull på korthekken i 2008, samt VM-bronse i 2011 og OL-sølv i 2012.
Aktiv
Harper overraska og tok gullmedaljen i 100 meter hekk under Sommar-OL 2008 på ny personleg rekord, 12,54 sekundar. Tre år seinare fekk ho notert 12,47 sekundar då ho kom på bronseplassen under verdsmeisterskapen i Daegu i 2011. Under dei olympiske leikane i London i 2012 var ho svært nær ved å forsvare OL-tittelen ved å prestere sitt livs snøggaste korthekkløp på 12,37 sekundar, men største favoritten i tevlinga, Sally Pearson, forbetra den olympiske rekorden til 12,35 og fekk gullmedaljen med heim til Australia.
Erlitoukulturen
Erlitoukulturen (forenkla kinesisk 二里头文化, tradisjonell kinesisk 二里頭文化, pinyin Èrlǐtóu wénhuà) er ei arkeologisk nemning på ein tidleg bronsealderkultur som heldt til rundt Huangelva i Kina frå rundt 1900 til 1500 f.Kr.) Ei radiokarbondatering utført i 2007 har ført til eit foreslege smalare tidsspenn, frå 1750 til 1530 f.Kr.
Namn og utbreiing
Namnet kjem frå det arkeologiske feltet i storkommunen Erlitou i byfylket Yanshi i Henan-provinsen. Kulturen strekte seg godt utover i det som i dag er provinsane Henan og Shanxi, og gjorde seg seinare òg gjeldande i Shaanxi og Hubei. Det er mogleg at Erlitoukulturen utvikla seg frå Longshankulturen. Dei fleste kinesiske arkeologar reknar med at Erlitou er hovudsetet for Xia-dynastiet, men dei fleste vestlege arkeologar er ikkje overtydde om at det er ein slik samanheng mellom Erlitoukulturen og Xia-dynastiet, ettersom det ikkje finst direkte lenkjer mellom dei, som skriftlege kjelder.
Kjenneteikn og leivningar
Fortidsleivningane i Erlitou blei oppdaga av Xu Xusheng i 1959, og denne funnstaden er blitt verande det største utgravingsområdet som kan knytast til Erlitoukulturen. Funna er spreidde ut over eit område på 3 km². Det er funne palassbygningar og verkstader for tilverking av bronse. Erlitou monopoliserte produksjonen av bronsekar for rituell bruk, og dei eldste kjende ding-kara er frå denne kulturen.
Etter at Shang-dynastiet voks fram gjekk det kraftig tilbake med Erlitou, men staden blei verande folkesett òg i den første fasen av Shang-tida.
Jóhanna Sigurðardóttir
Jóhanna Sigurðardóttir er ein islandsk politikar, aktiv i partiet Samfylkingin. Ho var islandsk statsminister frå 1. februar 2009 til 23. mai 2013. Ho har vore medlem av Alltinget frå 1978, og var sosialminister frå 1987 til 1994. Ho var på nytt sosialminister frå 24. mai 2007 fram til ho vart statsminister.
Jóhanna Sigurðardóttir vart den første kvinnelege statsministeren på Island, og den andre ope homofile regjeringssjefen i verda (etter Per-Kristian Foss som vikarierte for Kjell Magne Bondevik i 2002).
Mount Shute
Mount Shute er eit fjell (2070 moh) som ligg 22 km søraust for Austin Peak i Mirabito Range i Antarktis. Det vart kartlagd av US Geological Survey (USGS) frå landmålingar og flyfoto tekne av U.S. Navy 1960 63. Det vart namngjeve av Advisory Committee on Antarctic Names (US-ACAN) etter Larry R. Shute, ein meteorolog i US Antarctic Research Program (USARP) ved Hallett-stasjonen, 1963-64.
Lerum i Sverige
Lerum er ein svensk tettstad og centralort i Lerums kommun i Västra Götalands län i landskapet Västergötland. I 2005 hadde byen 15,819 innbyggjarar.
Scarlet Ribbons (For Her Hair)
«Scarlet Ribbons (For Her Hair)» er ein popsong skriven av Evelyn Danzig med tekst av Jack Segal.
«Scarlet Ribbons» vart skriven på berre 15 minuttar i 1949 heime hos Danzig i Port Washington i New York etter ho inviterte tekstforfattaren Segal til å høyre musikken hennar. Innspelingar av songen Juanita Hall og Dinah Shore gjorde ikkje stor inntrykk på salet, men i 1952 spelte Harry Belafonte songen på den tredje innspelinga til RCA Records, songen med eit arrangementet med berre Millard Thomas på gitar og ei mannleg vokalgruppe. Etter stadig god respons på konsertar, vart den fire år gamle inspelinga til slutt ein suksess i 1956 etter han kom ut på det andre albumet, som etter det neste albumet til Belafonte, Calypso vart det første millionseljande albumet hans, og nådde toppen av den amerikanske albumlista. Det låg seks veker på toppen og inne på lista i over eitt år. Den mest suksessrike versjonen i USA, av The Browns, nådde 13. plassen i desember 1959. «Scarlet Ribbons» har vorte ein popstandard med mange innspelte versjonar og han har vore med på mange julemusikkalbum.
John McKenzie
John Michael McKenzie er ein britisk bassist. Han har vore medlem av band som Global Village Trucking Company og Man, og har spelt med fleire andre artistar som Eurythmics, The Pretenders og Alison Moyet. Han har vore turnémusikar for artistar som Lionel Richie, Dr. John og Royal Philharmonic Orchestra.
I 1980-åra spelte han i studio med Bob Young, Shusha Guppy, Wham!, Deke Leonard, Morrissey-Mullen, Claire Hamill, Space Monkey, Jim Diamond, Bob Dylan, Al Corley, The Pretenders, Jeffrey Lee Pierce, Microdisney, Five Star, Endgames (med Mel Gaynor) og John Mizarolli. Han spelte på tre Eurythmics-hittar, «Thorn in My Side», «When Tomorrow Comes» og «The Miracle of Love» og på album med Gary Moore, Ian Paice, Jaki Graham, Don Airey, Richard Bailey, Peter Auty, Billy Bremner, Terry Stannard, Simon Kirke, Earl Slick, Graham Lyle og Chris Thompson.
Renault 25
Renault 25 var ein framhjulsdriven personbil som blei laga av Renault i Frankrike frå 1984 til 1992.
Sanctuary av Iron Maiden
«Sanctuary» er den andre singelen til det britiske heavy metal-bandet Iron Maiden. Songen kom ut som singel 23. mai 1980 og vart opphavleg ikkje gjeve ut på noko album. Han vart seinare lagt til den amerikanske versjonen av debutalbumet deira, Iron Maiden (1980). Då albumet kom ut på ny i 1998 med ny digital lyd, vart songen gjeven ut på albumet i alle land. I 1990 vart 12"-versjonen av singelen gjeven ut på CD og 12"-vinyl i plateboksen The First Ten Years, der han vart kombinert med den første singelen deira, «Running Free».
Historie
Den originale miksen av songen vart spelt inn i november 1979 og opphavleg gjeve ut på samleplata Metal for Muthas i 1980, med songar frå fleire andre artistar knytt til new wave of British heavy metal. Bandet bestod då av fire mann med Doug Sampson på trommer. Sjølv om samlinga vart slakta i Sounds, vart songane til Iron Maiden trekte fram som høgdepunkt, og bidraga deira vart skildra som «rusten heavy metal/punk-kryssingar og spennande smakebitar på det komande albumet deira.»
Songen var alt fast på konsertane deira då han kom ut på 7"-vinyl den 16. mai under den britiske delen av Iron Maiden-turneen. Denne versjonen av songen vart spelt inn under innspelinga av albumet Iron Maiden, og i følgje gitaristen Dave Murray var han «ti gonger betre enn den originale Metal for Muthas-versjonen.» B-sida var to konsertopptak frå Marquee Club i London den 3. april 1980 - «Drifter» (som kom ut på det neste albumet deira, Killers) og ein versjon av ein Montrose-song, «I've Got the Fire». Konsertversjonen av «Drifter» inneheld eit parti der publikum vert invitert til å syngje med songaren på «Yo Yo Yo», som er ein parodi på The Police-songen «Walking on the Moon». Singelen gjorde det betre enn debutsingelen «Running Free», og gjekk inn på 33. plassen på den britiske singellista, før han nådde 29. plassen ei veke seinare.
Sjølv om songen er tilskriven Iron Maiden, vart han i følgje Metal Hammer-journalisten Dave Ling opphavleg skriven av gitaristen Rob Angelo, som var medlem av bandet i 1977 og som fekk £300 for rettane til songen. Etter 1998 var songen tilskriven Murray, bassisten Steve Harris og songaren Paul Di'Anno.
Plateomslag og kontrovers
Plateomslaget førte til kontroversar for bandet, sidan det synte maskoten deira, Eddie, som heldt ein kniv medan han bøygde seg over liket til den dåverande britiske statsministeren Margaret Thatcher. Manageren til bandet, Rod Smallwood, forklarte konseptet: «Omslgaet er særs ironisk, som vanleg. PÅ den tida hadde Maggie vitja det gamle Sovjetunionen, og etter den harde innstillinga ho tok mot dei, fekk ho kallenamnet Jernjomfrua (Iron Maiden). Eddie vart fornærma for dette og enno meir då ho byrja å ta plakatane våre.» Det var Smallwood sjølv som føreslo til EMI at omslaget med andletet til Thatcher skulle sensurerast «sidan det ville få merksemda til tabloidane og gje singelen publisitet.»
Denne ideen vart ein suksess. Daily Mirror trykte ein artikkel om singelen, og publiserte det usensurerte omslaget, den 20. mai med overskrifta «It's murder! Maggie gets rock mugging.» Skotske Daily Record publiserte òg ein artikkel som omtalte omslaget som «forferdeleg», og intervjua unge skotske konservative som kritiserte omslaget for å vere «særs dårleg smak».
Margaret Thatcher vart omtalt på den neste singelen til bandet, «Women in Uniform», der ho søkjer hemn mot Eddie med eit maskingevær.
Innhald
1980 12"-singel for Nederland
Medverkande
Henta frå omslaget til 7"-singelen.
Lady and the Tramp
Lady and the Tramp (norsk tittel: Lady og Landstrykeren) er ein amerikansk teiknefilm frå 1955, produsert av Walt Disney og utgjeven av Buena Vista Distribution. Han blei først vist på kino 22. juni 1955 i USA, og hadde premiere i Noreg 26. desember 1955. Filmen er den 15. animerte langfilmen til Disney.
Lady and the Tramp var den første animerte filmen filma i cinemascope widescreen. Historia handlar om ein amerikansk cocker spaniel kalla Lady som lever eit behageleg liv med ein øvre middelklassefamilie, og ein heimlaus blandingshund kalla Tramp («Landstrykeren» på norsk). Ein oppfølgjar laga for video, Lady and the Tramp II: Scamp's Adventure, kom ut i 2001.
Italiensk i Eurovision Song Contest
Italiensk i Eurovision Song Contest gjev oversyn over bruken av det italienske språket i Eurovision Song Contest. Den sjuande songen som vart framført i den fyrste utgåva av Eurovision Song Contest i 1956, «Aprite le finestre», vart framført på italiensk av Franca Raimondi. Sidan den gong har elleve land delteke med til saman 72 ulike bidrag som har vorte framført på italiensk; 40 frå Italia, ti frå Sveits, fire frå San Marino, to frå Romania og Kypros og eitt frå Vest-Tyskland, Noreg, Latvia, Irland, Bulgaria og Montenegro i Eurovision Song Contest. Italia har i tillegg vunne tevlinga tre gongar med ein song framført på italiensk. Av landa som kan delta er italiensk offisielt språk i Italia, San Marino og Sveits.
Bidrag
1.Teksten er skriven på italiensk, men i tevlinga vart den siste setninga framført på engelsk.
Laukhella kapell
Kapellet hadde 100 sitjeplassar. Det vart avvigsla 5. juni 2011.
Slaget ved Elixheim
Slaget ved Elixheim, 18. juli 1705, òg kjend som passasjen av Brabant-linjene var eit slag i den spanske arvefølgjekrigen. Hertugen av Marlborough klarte å bryte gjennom dei franske linjene i Brabant, ein boge med forsvarsverk som strekte seg i ein 110 km lang boge frå Antwerpen til Namur. Sjølv om han ikkje klarte å vinne ein avgjerande siger, var passasjen og den påfølgjande raseringa av linjene kritiske for den allierte sigeren i Ramillies året etter.
Gjennombrot
Kvelden den 17. juli sendte Marlborough nederlandske soldatar under marskalk Overkirk i eit skinnåtak sørover mot Namur, og trekte Villeroi og 40 000 mann etter seg. I løpet av natta marsjerte han med sine eigne engelske og skotske soldatar nordover til den vesle landsbyen Eliksem (Elixheim), og der braut han gjennom linjene utan motstand. Tidleg dagen etter, då mennene til Overkirk gjorde motmarsj nordover for å møte Marlborough, gjekk ein fransk avdeling til åtak på den vesle styrken allierte soldatar som var trekt opp vest for linjene, vendt sørover. Etter eit kort, men intenst kavalerislag, der Marlborough ofte var personleg involvert, vart dei driven bort og Villeroi trekte armeen sin vestover til andre sida av elva Dyle.
Etterverknad
Marlborough kunne ikkje følgje etter franskmennene den dagen sidan mennene var utslitne etter å ha marsjert heile natta og så kjempa eit intenst slag, men håpte likevel å få Villeroi ut i slag. Han vart frustrert under manøvrande vest for linjene i månadane som fløgde etter gjennombrotet. Eit siste forsøk vart gjort tidleg i august ved hjelp av forsyningsvogner slik at han ikkje var avhengig av kommunikasjonslinjene. Han klarte å tvinge armeen til Villeroi til å stå nær Waterloo, men fekk ikkje til noko slag etter at det vart lagt ned veto av dei nederlandske kommandantane, mellom anna Slangenburg. Hertugen måtte nøye seg med å erobre festninga Leau og jamne Brabant-linjene mellom denne byen og Maas med jorda.
Bernt Severinsen
Bernt Severinsen var ein norsk arbeidsmann og polikar frå Løten i Hedmark, busett på Sætre i Hurum. Han var stortingsmann 1922-24 frå Buskerud for Høgre.
Bernt Severinsen var son til ein jordlaus husmann. Sjølv arbeidde han i 1890-åra på papirfabrikken Granfos Brug i Bærum. Like etter år 1900 flytta han til Hurum, der han sidan var blyloddar på ein dynamittfabrikk.
I Hurum var Severinsen medlem av kommunestyret, ei tid også med sete i formannskapet. Gjennom stortingsvalet 1921 fekk han plass på Stortinget. «Han var ikke særlig aktiv på Stortinget, men var en drivende kraft i valgarbeidet» og vart tillagt ein del av æra for at partiet Høgre i 1921 vann tre av dei fem plassane i valkrinsen Buskerud. «Det sies at han ikke en eneste gang de tre årene på Stortinget grep ordet, men var desto mer aktiv i komitearbeidet.» Stortingsbolken 1925-27 var han fyrste varamann frå Buskerud.
Lévkara
Lévkara (gresk Λεύκαρα, tyrkisk Lefkara) er eit område i distriktet Lárnaka i Republikken Kypros. Lévkara ligg oppe i fjella mellom Lárnaka og Lemesós, og har blitt eit svært populært utfluktsmål for turistar.
Administrativt er området delt i:
Friidrett under Sommar-OL 2000
Friidrettsøvingane under Sommar-OL 2000 i Sydney vart avvikla i tida 22. september til 1. oktober 2000. Det vart tevla i 46 øvingar, 24 for menn og 22 for kvinner. 2 134 utøvarar frå 193 land deltok i tevlingane. Alle tevlingane fann stad på eller frå olympiastadion (Olympic Stadium) der det var plass til nær 110 000 tilskodarar.
Ingen verdsrekordar kom til i desse leikane. Seks av dei olympiske rekordane vart forbetra, mellom dei Trine Hattestad sin spydrekord for kvinner på 68,91 meter.
Kvinne-IM i sjakk
Internasjonal kvinne-meister i sjakk (WIM), engelsk Woman International Master, er den nest høgast rangerte vanlege sjakktittelen som Verdssjakkforbundet FIDE tildeler berre til kvinner. Tittelen er livsvarig.
Verdsmeisterskapen i orientering 2013
Verdsmeisterskapen i orientering 2013, den 30. i sitt slag, vart avvikla ved Vuokatti i Finland dagane frå 6. til 14. juli. På programmet stod seks individuelle tevlingar og to stafettar, likt fordelt menn og kvinner. Deltakarane kom frå 44 land. Det var fjerde gongen orienterings-VM fann stad i Finland, sist i 2001.
Kvinne-IM i sjakk
Tittelen rangerer under Kvinne-stormeister i sjakk, men over Kvinne-FM i sjakk og Kvinne-CM i sjakk.